Die wêreld in foto’s – 30 Julie 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Perde aan’t wei terwyl die son opkom in Wehrheim naby Frankfurt, Duitsland. (Foto: Michael Probst, AP) Die tienjarige Robbie Ramirez hou vas aan sy pa, Robert Ramirez, ná afloop van ŉ skietery wat Sondagaand op die Gilroy-knoffelfees in Kalifornië, VSA, plaasgevind het. Drie mense is tydens die skietery dood. (Foto: Noah Berger, AP) Brian Dozier van die Washington Nationals in aksie teen Josh Donaldson van die Atlanta Braves tydens die sesde beurt in ŉ bofbalwedstryd in Washington. (Foto: Patrick Semansky, AP) Ariane Titmus van Australië glimlag nadat sy die eindstryd van die 400 m-vryslag vir vroue op die Wêreld-swemkampioenskap in Gwangju, Suid-Korea, gewen het. (Foto: Lee Jin-man, AP) ŉ Man maak ŉ oorstroomde straat skoon ná ŉ hewige reënbui in Karatsji, Pakistan. Volgens Pakistan se weerdiens word reën nog vir drie dae voorspel. (Foto: Fareed Khan, AP